Didirišwa tša go ithuta Beibele
Tirelo ya Rena ya Mmušo
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
TABA YA LETLAKALA LA KA NTLE Na re Swanetše go Hlaba Modimo ka Dipotšišo?
TABA YA LETLAKALA LA KA NTLE Potšišo 1: Na Bophelo bja ka bo na le Morero?
ITHUTE LENTŠUNG LA MODIMO Na Modimo o tla Tliša Pušo ya Lefase ka Bophara?
Dihlatse tša Jehofa
Dilo tše di Lego Gona
Dikgatišo tše di Lego Gona
BOPHELO BJA PELE E EBA MOKRISTE: GO ŠOMA MOŠOMO WA MAEMO A GODIMO
BOPHELO BJA KA BJA NAKONG E FETILEGO:
Ke belegetšwe Croydon, London Borwa, ke le ngwana wa botshelela lapeng la bana ba senyane. Batswadi ba ka ba be ba etšwa sehlakahlakeng sa St. Vincent sa dihlakahlakeng tša Caribbean. Mma o be a tsena kereke ya Methodist. Ke be ke se na kgahlego ya go ithuta ka Modimo, gaešita le ge ke be ke nyoretšwe go hwetša tsebo. Gantši ke be ke fetša maikhutšo a ka kgauswi le letsha la lefelong leo, ke bala dipuku tše dintši tšeo ke bego ke di adimile bokgobapukung.
Ngwageng o fetilego, ke be ke fela ke eba gona thutong ya legae ya Beibele ya sehlopha yeo go yona Dihlatse di bego di ithuta puku ya Is There a Creator Who Cares About You? * Ke ile ka kgodišega gore Mmopi wa rena, Jehofa, o na le tharollo ya mathata a batho. Ga bjale, yunibesithing ke be ke rutwa gore morero wa bophelo o be o sa akaretše go dumela go Mmopi. Ke ile ka galefa kudu. Ka morago ga dikgwedi tše pedi, ke ile ka tlogela thuto ya ka ya yunibesithing gomme ka fetša nako e ntši kudu ke phegelela dilo tša moya.
“Ke Ile ka Kgongwa Kudu ke go Lahlegelwa ke Mogwera wa ka.”—ROMAN IRNESBERGER
Ge ke be ke sa le yo monyenyane, ke ile ka kgongwa kudu ke tiragalo e itšego. Ka 1984, ge ke be ke ena le nywaga e 11, ke gopola ke bapala kgwele ya maoto le yo mongwe wa bagwera ba ka ba kgauswi. Thapameng yona yeo, o ile a hwa kotsing ya koloi. Go lahlegelwa ke mogwera wa ka go ile gwa nkgoma o šoro. Ke tšere nywaga e mentši ka morago ga kotsi yeo ke ipotšiša gore go direga’ng ka rena ge re ehwa.
Ge ke tlogela sekolo, ke ile ka šoma ke le ramohlagase. Gaešita le ge ke be ke le mopetšhi wa ka mehla, ke be ke se na mathata a tša ditšhelete. Gape ke be ke fetša nako e ntši kudu dipapading e bile ke rata kudu mmino wa morethetho o matla le wa punk rock. Ke be ke phelela di-disco le meletlwana. Ke be ke phela bophelo bja go tsoma maipshino le bjo bo gobogilego eupša ke ikwa ke se na mohola.
Ka 1995, Hlatse e tšofetšego e ile ya kokota mojakong wa ka gomme ya nnea puku yeo e bego e ahlaahla karabo ya Beibele ya potšišo rego, Go direga eng lehung? Ke be ke sa dutše ke tshwenywa ke lehu le bohloko la mogwera wa ka yo monyenyane, ka gona ka tšea puku yeo. Ke ile ka bala puku ka moka, e sego feela kgaolo yeo e bolelago ka lehu!
Go se go ye kae ke ile ka lemoga gore Dihlatse tša Jehofa e be e le tšona feela tšeo ke bego ke tseba di tloga di kgahlegela go thuša batho go kwešiša Beibele. Ke be ke ngwala mangwalo ao a bontšhitšwego dikgatišong tša Dihlatse gomme ke a bala ka Beibeleng ya ka ya Katholika. Ge ke dutše ke nyakišiša, ke moo ke ilego ka tloga ke lemoga gore ke hweditše therešo.
Ga bjale ke na le pono e lekalekanego ka tšhelete le dilo tše di bonagalago. Ke be ke le motho wa go galefa, eupša ga bjale ke yo boleta kudu. Gape ga ke sa tshwenyegile ka mo go feteletšego ka bokamoso.
Ke thabela go ba karolo ya sehlopha sa ditšhabatšhaba sa batho bao ba hlankelago Jehofa. Gare ga bona ke bona batho bao ba katanago le mathata eupša ba tšwela pele ba hlankela Modimo ka potego. Ke thabile kudu gore ga bjale ke fetša nako ya ka ka moka le go diriša matla a ka go rapela Jehofa le go direla batho ba bangwe dilo tše dibotse, e sego go leka go kgotsofatša dinyakwa tša ka.
“Mafelelong, Bophelo bja ka bo na le Morero.”—IAN KING
Ke belegetšwe Engelane, eupša nakong ya ge ke be ke ena le nywaga e ka bago e šupago, lapa lešo le ile la hudugela Australia. Re ile ra dula Gold Coast, e lego lefelo leo le etelwago ke basepedi ba go boga dinaga kua Queensland, Australia. Gaešita le ge lapa lešo le be le sa huma, re be re dula re na le seo re se nyakago.
Ka 1993, ka morago ga ge ke boile moše wa mawatle, ke ile ka thoma go bala Beibele e le ge ke tsoma dikarabo. Ka moragonyana ga moo, Dihlatse tša Jehofa tše pedi di ile tša kokota mojakong wa ka gomme tša ntaletša gore ke ye kopanong yeo e bego e tla swarelwa lepatlelong la kgwele ya maoto la kgauswi. Ke ile ka dira phetho ya go ya.
Mantšiboeng ao, ke ile ka nagana ka motswala yo a ilego a bala Beibele le go ithuta ka madumedi a fapafapanego. Nywageng ya pejana, o ile a mpotša gore Jesu o be a boletše gore motho o be a tla kgona go lemoga bodumedi bja therešo ka dienywa tša bjona. (Mateo 7:15-20) Ke ile ka nagana gore bonyenyane ke swanetše go nyakišiša seo se dirago gore Dihlatse e be tše di fapanego. E be e le lekga la pele bophelong bja ka ke ikwa ke ena le kholofelo ganyenyane.
Bekeng e latetšego, Dihlase tše pedi tšeo di bego di ntaleditše gore ke ye kopanong di ile tša boa. Di ile tša ithaopela go ithuta Beibele le nna gomme ka dumela. Ke ile ka ba ka thoma go ya dibokeng tša Bokriste le tšona.
Ke šetše ke na le nywaga e lesome ke nyalane le Hlatse e botsana yeo e bišwago Karen, gomme ke na le morwedi yo ke mo godišago yo a bitšwago Nella. Boraro bja rena re thabela go fetša nako e ntši kudu bodireding bja Bokriste, re thuša ba bangwe go ithuta therešo ka Modimo. Mafelelong, bophelo bja ka bo na le morero.
^ ser. 11 E gatišitšwe ke Dihlatse tša Jehofa.
Ke be ke sa Nyake go hwa!
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG